**ხელშეკრულება №1/30**

**“მომსახურების გაწევის შესახებ“**

ქ. თბილისი 27 აგვისტო 2014წ.

შპს „კრეატივ სტუდიო“ (ს/კ 400094465), რომელსაც წარმოადგენს მისი დირექტორი გიორგი ყვავილაშვილი, შემდგომში „შემსრულებლად“ წოდებულმა, ერთის მხრივ

და

შპს „--------“ (ს/კ -------), რომელსაც წარმოადგენს მისი გენერალური დირექტორი -------, შემდგომში „დამკვეთად“ წოდებულმა, მეორეს მხრივ,

დადეს ხელშეკრულება შემდეგზე:

**მუხლი 1. ხელშეკრულების საგანი**

1.1 დამკვეთი უკვეთავს, ხოლო შემსრულებელი იღებს ვალდებულებას წინამდებარე ხელშეკრულებით განსაზღვრული პირობებით შეუსრულოს დამკვეთს ....................................................................................................................

**მუხლი 2. მხარეთა უფლებები და ვალდებულებები**

2.1 დამკვეთი უფლებამოსილია შემსრულებელს მოსთხოვოს ხელშეკრულებით ნაკისრი ვალდებულებების ჯეროვანი შესრულება.

2.2 დამკვეთი ვალდებულია გადაუხადოს შემსრულებელს ხელშეკრულების 3.1 პუნქტით განსაზღვრული თანხა.

2.3 შემსრულებელი ვალდებულია ხელშეკრულების ვადაში უზრუნველყოს ხელშეკრულების 1.1 პუნქტით განსაზღვრული მომსახურების განხორციელება.

2.4 შემსრულებელი ვალდებულია წარუდგინოს დამკვეთს ინფორმაცია მისი წილების მფლობელის (მფლობელების), მათ შორის საბოლოო ბენეფიციარი ფიზიკური პირის შესახებ, წინამდებარე ხელშეკრულების დანართი „ბ“-ს შესაბამისად.

ამასთან, შემსრულებელი აცხადებს, რომ წინამდებარე ხელშეკრულების ხელმოწერის დღისათვის, მისი წილების მფლობელის (მფლობელების), მათ შორის საბოლოო ბენეფიციარი ფიზიკური პირის მონაცემები შეესაბამება შემსრულებელის მიერ ხელშეკრულების 2.4 პუნქტის თანახმად, ამავე ხელშეკრულების დანართი „ბ“-ს შესაბამისად წარმოდგენილ მონაცემებს.

2.5 აცნობოს დამკვეთს შემსრულებელის წილების მფლობელთა სტრუქტურაში მომხდარი ცვლილებების, ასევე, მისი საბოლოო ბენეფიციარი ფიზიკური პირების მფლობელობაში არსებული წილების ან აქციების რაოდენობის ცვლილებების შესახებ, ასეთი ცვლილებიდან არაუგვიანეს 1 სამუშაო დღისა.

2.6 შემსრულებელის მიერ წინამდებარე ხელშეკრულების 2.4 და 2.5 პუნქტებით გათვალისწინებული პირობების დარღვევა, უფლებას აძლევს დამკვეთს ცალმხრივად მოშალოს წინამდებარე ხელშეკრულება.

**მუხლი 3. ხელშეკრულების თანხა და ანგარიშსწორების წესი**

3.1 ხელშეკრულების შესაბამისად გაწეული მომსახურების ღირებულება შეადგენს 70 (სამოცდაათი) ლარს დღგ-ს გარეშე.

3.2 აღნიშნული სამუშაოები უნდა შესრულდეს 2015 წლის 27 აგვისტომდე.

3.3 ანაზღაურება განხორციელდება უნაღდო ანგარიშსწორებით.

3.4 გასაწევი მომსახურების ღირებულებას, დამკვეთი იხდის ხელშეკრულების ხელმოწერიდან 2 საბანკო დღის განმავლობაში.

**მუხლი 4. პასუხისმგებლობა**

4.1 ხელშეკრულებით განსაზღვრული ვალდებულებების შეუსრულებლობის ან არაჯეროვნად შესრულების შემთხვევაში, მხარეები პასუხს აგებენ საქართველოს კანონმდებლობით და ამ ხელშეკრულებით გათვალისწინებული პირობებით და წესით. თითოეული მხარე, ვალდებულია მეორე მხარეს აუნაზღაუროს ვალდებულების შეუსრულებლობით ან არაჯეროვნად შესრულებით გამოწვეული ნებისმიერი პირდაპირი ან არაპირდაპირი ზიანი.

**მუხლი 5. ხელშეკრულების მოქმედების ვადა**

5.1 ხელშეკრულება ძალაში შედის მისი ხელმოწერის მომენტიდან და მოქმედებს 3.2 პუნქტში მითითებული ვადით.

5.2 ხელშეკრულების შეწყვეტა მხარეებს არ ათავისუფლებს მის შეწყვეტამდე წარმოშობილი ვალდებულებებისაგან.

**მუხლი 6. მხარეთა განცხადებები და გარანტიები**

6.1 მხარეები იძლევიან გარანტიას რომ:

6.1.1 ჩამოყალიბებულნი არიან საქართელოში მოქმედ კანონმდებლობასთან სრულ შესაბამისობაში;

6.1.2. აქვთ სრული უფლებამოსილება ხელი მოაწერონ ხელშეკრულებას;

6.1.3. ხელშეკრულების ხელმოწერა და ხელშეკრულებით გათვალისწინებული მოქმედების შესრულებით არ არღვევენ და/ან არ დაარღვევენ მოქმედ კანონმდებლობას, საკუთარ წესდებას და/ან სხვა ნებისმიერ მარეგულირებელ დოკუმენტს.

**მუხლი 7. ფორს-მაჟორი**

7.1 მხარეები თავისუფლდებიან ხელშეკრულებით გათვალისწინებული ვალდებულებების შეუსრულებლობით ან არაჯეროვანი შესრულებით გამოწვეული პასუხისმგებლობისაგან იმ შემთხვევაში, თუ დამტკიცდა, რომ ვალდებულებების შეუსრულებლობა ან არაჯეროვანი შესრულება განპირობებული იყო დაუძლეველი ძალის (სტიქიური უბედურება, საგანგებო ან საომარი მდგომარეობა, სამოქალაქო მღელვარება, გაფიცვა, აგრეთვე მთავრობის მხრიდან ისეთი ნორმატიული ან ადმინისტრაციული შეზღუდვის დადგენა, რომელიც ზეგავლენას ახდენს ვალდებულების შესრულებაზე) ან კონკრეტულ პირობებში საგანგებო, გადაულახავი და გარდაუვალი მოქმედებით.

7.2 მხარეები ვალდებულები არიან დაუყოვნებლივ, წერილობით შეატყობინონ ერთმანეთს ფორს-მაჟორული გარემოების დადგომის და დასრულების შესახებ.

**მუხლი 8. კონფიდენციალობა**

8.1 ხელშეკრულების თითოეული მხარე იღებს ველდებულებას დაიცვას და არ გაახმაუროს ხელშეკრულებიდან გამომდინარე ინფორმაცია მეორე მხარის წერილობით თანხმობის გარეშე, გარდა საქართველოს კანონმდებლობით გათვალისწინებული შემთხვევებისა.

**მუხლი 9. დავების გადაწყვეტა**

9.1 ხელშეკრულება რეგულირდება და განიმარტება საქართველოს კანონმდებლობის შესაბამისად.

9.2 მხარეები მიიღებენ ყველა ზომას, რათა მოლაპარაკების გზით გადაჭრილი იქნას ნებისმიერი დავა თუ უთანხმოება, რომელიც შეიძლება წარმოიშვას ხელშეკრულებიდან გამომდინარე.

9.3 იმ შემთხვევაში, თუ მხარეები ვერ შეთანხმდებიან მოლაპარაკების გზით, მაშინ დავა განიხილოს საქართველოში მოქმედი კანონმდებლობის შესაბამისად საქართველოში მოქმედმა საერთო სასამართლოებმა.

**მუხლი 10. დასკვნითი დებულება**

10.1 ხელშეკრულება შედგენილია ქართულ ენაზე, ორ ეგზემპლარად, რომელთაგან თითოეულს გააჩნია თანაბარი იურიდიული ძალა.

10.2 ხელშეკრულებაში ცვლილებების და დამატებების შეტანა შესაძლებელია მხოლოდ წერილობითი ფორმით, რომელიც ძალაში შევა თითოეული მხარის მიერ მასზე ხელმოწერის მომენტიდან.

**მუხლი 11. მხარეთა რეკვიზიტები და ხელმოწერა**

11.1 დამკვეთი: შპს „---------------------

საიდ. კოდი: ს/კ ---------------

მისამართი: -----------------

ტელეფონი: ------------------

ბანკი: ----------------

საბანკო კოდი: ----------------

ანგარიშის ნომერი: ----------------

11.2 შემსრულებელი: შპს „კრეატივ სტუდიო“

საიდ. კოდი: 400094465

მისამართი: თბილისი, გლდანის მე-4 მ/რ, 89-ე კორპ. ბინა47

ტელეფონი: 555 621543

ბანკი: სს ,,თიბისი ბანკი“

საბანკო კოდი: TBCBGE 22

ანგარიშის ნომერი: GE87 TB72 0083 6020 1000 02

11.3 მხარეები ვალდებულნი არიან დაუყოვნებლივ შეატყობინონ ერთმანეთს ამ პუნქტში გათვალისწინებული რეკვიზიტების შეცვლის თაობაზე.

**დამკვეთი: შემსრულებელი:**

**შპს „-------------------“ შპს „კრეატივ სტუდიო“**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

გიორგი ყვავილაშვილი